मधेश प्रदेश सभा निर्वाचन, २०७४
मधेश प्रदेश सभा निर्वाचन मधेश प्रदेश सभाको सबै १०७ सिटको लागि वि.सं. २०७४ मङ्सिर २१ मा आयोजित गरिएको थियो।एक चरणमा आयोजना गरिएको यस निर्वाचनको पहिलो हुने निर्वाचित हुने निर्वाचन प्रणालीको अन्तिम नतिजा वि.सं. २०७४ मङ्सिर २५ मा निर्वाचन आयोगले घोषणा गरेको थियो। मधेश मा २७, ६७,३६९ मतदाता रहेकोमा कुल १९,२८,७६६ मतदाताले आफ्नो मताधिकार प्रयोग गरेका थिए। निर्वाचन आयोगले मतदान सम्पन्न भए लगत्तै सबै मतदान केन्द्रबाट मत पेटिकाहरू मतगणना स्थलमा सुरक्षितसाथ ल्याएर मत गणना गर्ने कार्य आरम्भ गरेको थियो। पहिलो हुने निर्वाचित हुने उम्मेदवारहरूको नतिजा प्रकाशन गरिसकेपछि समानुपातिक निर्वाचन प्रणाली अन्तर्गत सफल भएका उम्मेदवारहरूको सूची निर्वाचन आयोगले प्रकाशित गरेको थियो।   

यस निर्वाचनको परिणामस्वरूप प्रदेशमा तत्कालिन ससफो-राजपाको गठबन्धनमा प्रदेश सरकारको गठन भएको थियो। दुवै गठबन्धनद्वारा संसदीय दलको नेताको रूपमा मोहम्मद लालबाबु राउतलाई छानेपछि उनले मुख्यमन्त्रीको रूपमा सपथ ग्रहण गरेका थिए। यस प्रदेशको मुख्यमन्त्री बन्नका लागि उक्त उम्मेदवारले ५४ सदस्यहरूको समर्थन प्राप्त गर्नुपर्ने हुन्छ।

पृष्ठभूमि

आयोजन

खर्च सीमा
प्रदेश सभा निर्वाचनको लागि एक उम्मेदवारले अधिकतम १५ लाख खर्च गर्न पाउने सीमा निर्वाचन आयोगले तोकेको हो । यस अन्तर्गत उम्मेदवारले सवारीसाधन प्रयोग गर्नका लागि ३ लाख, प्रचारप्रसार सामग्रीको लागि ६० हजार, ढुवानीका लागि ४५ हजार, गोष्ठी तथा अन्तरक्रियाका लागि ४ लाख ८० हजार, अन्य प्रचार प्रसार/ छापा तथा विद्युतीय माध्यमको लागि ६० हजार, कार्यलय सञ्चालनका लागि३५ लाख, प्रतिनिधि परिचालनका लागि १ लाख २० हजार तथा विविध खर्चका लागि ७३ हजार २ सय तोकेको छ ।

निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेश सभा र प्रतिनिधि सभाको निर्वाचन २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको हो ।पहिलो चरण अन्तर्गत ३२ हिमाली जिल्लामा निर्वाचन हुनेछ भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको हो ।मधेश को ८ जिल्लाहरूमा दोस्रो चरण अन्तर्गत निर्वाचन सम्पन्न भएको हो ।

निर्वाचन प्रणाली
मधेश को प्रदेश सभाका १०६ सदस्यहरूको चयन दुई तरिकाले गरिनेछ; ६४ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी ४३ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिनेछ । प्रत्येक मतदाताले दुईवटा विधिहरूको लागि छुट्टाछुट्टै मतपत्र पाउनेछन् । सामानुपातिक तर्फ कुनै पनि एक पार्टी वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको छ ।

नतिजाहरू

निर्वाचन क्षेत्र अनुसार नतिजा

प्रत्यक्ष निर्वाचन प्रणालीबाट निर्वाचित सभासदहरू

समानुपातिक निर्वाचन प्रणालीबाट निर्वाचित सभासदहरू

सन्दर्भ सामग्रीहरू

यो पनि हेर्नुहोस्
 प्रतिनिधिसभा निर्वाचन, २०७४

नेपालका चुनावहरू